User talk:Grobari jug srbija

madame piano

Madame Piano je svoju karijeru započela krajem 1991. godine kao solista Jazz orkestra RTB-a. Svoj prvi kantautorski album pod nazivom Predeli objavila je 1996. godine u kome se izdvojio veliki hit Bonito. Krajem 2001. godine objavljuje svoj drugi album Zemlja čuda koga je proslavila duetska pesma sa italijanskim pevačem Francom Masijem pod nazivom Eternal love. Početkom 2002. godine sa etno ansamblom Teodulija objavljuje album srpskih tradicionalnih pesama pod nazivom Priče iz davnina na kome su gostovali Cune Gojković, Oliver Njego, Jordan Nikolić, ansambl Đerdan, Marija Mihajlović i dr. U svojoj dugogodišnjoj muzičkoj karijeri, sarađivala je sa velikim brojem muzičara među kojima su Bora Dugić, Slobodan Trkulja, Vasil Hadžimanov, Petar Jelić i Yu grupa, Ortodox Celts, ansambl Renesans, Bojan i Nebojša Zulfikarpašić, Julien Loro, Dejan Škopelja - Škopi, Boris Krstajić Just, Marko Milivojević - EKV, Pera Joe, Albero Dias ... Svoju pedagošku karijeru je započela 1995. godine u okviru jazz odseka muzičke škole Stanković u kojoj je radila do 2005. godine. Trenutno kao predavač radi na Novoj Akademiji Umetnosti u Beogradu i školi moderne muzike Kulturno Sklonište u Novom Sadu, sa svojim kolegama Petrom Jelićem, Igorom Maleševićem, Vladom Novičićem i dr. Dobitnica je velikog broja domaćih i međunarodnih priznanja. Malo je poznato da je Madam Piano i sertifikovani astrolog, a diplomu je stekla na astrološkom institutu "Johannes Kepler" u Beogradu koji važi za jednu od najboljih svetskih škola iz ove oblasti.

- Po završetku studija stekla sam i međunarodnu diplomu za profesionalne astrologe od strane svetske astrološke asocijacije ISAR. Astrologija je jezik prirode i univerzuma kojim, ukoliko ovladate, stičete mogućnost da proniknete u dubine same srži našega postojanja ali i da na mnogo dublji način sagledate i svoju ličnost i životni put.

Jedan ste od autora knjige "Odiseja 2012". Šta knjigu čini posebnom? - Knjiga ‘’Odiseja 2012’’ je koautorska knjiga jednog od naših najeminentnijih astrologa Aleksandra Imširagića i moje malenkosti, na kojoj nam se u jednom njenom delu pridružio i jedan od najzvučnijih imena svetske astrologije Roy Gillett, predsednik Britanske astrološke asocijacije. Knjiga je već prevedena na nemački jezik, a od sledeće godine očekujemo njen izlazak i u Americi i Velikoj Britaniji. Knjiga na slojevit način opisuje našu evoluciju i naše civilizacijsko odrastanje i omogućava dublje razumevanje našeg evolutivnog puta, ali i svega onoga što nas u njegovoj sledećoj etapi očekuje.

Interesantno je buđenje ženskog principa koji u knjizi spominjete. Počinje li "era žena"? - Čitav kosmos je iznikao iz sadejstva ženskog i muškog stvaralačkog principa, koji se ogledaju i u samom čoveku. Međutim, naša se civilizacija hiljadama godina unazad razvijala dominantno putem muškog stvaralačkog principa, koji je u dubine kolektivnog nesvesnog potisnuo ženski stvaralački aspekt. Ovo je na izvestan način uslovilo da se ubrzano razvijamo i napredujemo na našoj evolutivnoj stazi, ali nas je odvojilo od ženske stvaralačke prirode koja nas povezuje sa našim Duhovnim izvorom, čime je počela da prevladava i materijalistička prizma kroz koju smo posmatrali sebe i naše postojanje. Muško percipiranje nas je stoga dobrim delom udaljilo i od same prirode, kojom smo počeli da vladamo nemilosrdno joj namećući sopstvene interese sve više zanemarujući njene. Međutim, sledeća etapa naše evolucije je namenjena intenzivnom buđenju ženskog stvaralačkog principa, koji će nas vraćati zaboravljenoj istini o nama – deci Neba i Zemlje, koja ne mogu nastaviti svoj dalji razvoj bez spoznaje o našem jedinstvu sa ovom planetom, čiji smo neraskidivi deo.S obzirom da se na korici knjige pojavljujete pod imenom Nia Nedeljković, recite nam kako je došlo do toga da Ljiljana postane Nia? - Još od najranijeg detinjstva duboko u sebi sam osećala da ime koje mi je dodeljeno po rođenju nije moje pravo ime. Moji roditelji koji su se čudom čudili svaki put kada bih izmislila neko ime kojim sam se predstavljala mislili su da je to hir koji će vremenom proći i napustiti me kada odrastem. Međutim, moj dubok osećaj da to ime ne pripada meni me nikada nije napustio. I tokom jednog veoma važnog perioda mog veoma intenzivnog buđenja i odrastanja, konačno sam igrom neverevotnih ‘’slučajnosti’’ otkrila to moje pravo ime za kojim sam ceo život tragala i u njegovoj zvučnoj frekvenciji, kao i njegovom značenju se u potpunosti prepoznala.

Dvadesetogodišnjicu bavljenja muzikom obeležavate knjigom. Gde je muzika u celoj priči? - Možda ću mnoge ljubitelje moje muzike iznenaditi ovom knjigom, jer će pomoću nje upoznati još jedan aspekt moje ličnosti, ali moram priznati da sam na izvestan način i samu sebe iznenadila, jer sam radeći na njoj tokom proteklog leta shvatila da se u septembru mesecu, upravo kada knjiga izlazi u javnost, navršava tačno dvadeset godina od početka moje muzičke karijere. U prvom trenutku me je ova činjenica iznenadila, a onda sam shvatila da je ova knjiga logičan sled moje muzičke karijere tokom koje sam svoju zadivljenost prema čudesnim raznovrsnostima života, kultura, religija, rasa i nacija, opevavala u svim svojim pesmama. Stoga je očigledno došao trenutak da sve ono što u moje pesme više ne može stati, pretočim u knjigu o nama i čudesnosti našega postojanja - rekla je na kraju razgovora Madam Piano, odnosno Nia Nedeljković.

Promocija knjige, astrološkog vodiča za novo doba, biće danas u Akademiji 28, u Novom Sadu 11.